ล้างน้ำ ซักแล้วตากหรืออบแห้ง
บริเวณที่จะลงมือซักผ้ามัดย้อม แนะนำให้เป็นอ่างล้างจานเป็นต้น เพราะซักล้างด้วยน้ำและน้ำยาล้างจานได้สะดวก ถ้าเป็นอ่างล้างจานก็ดีตรงที่ใหญ่กว่าอ่างล้างหน้า หรือใครมีอ่างซักล้างโดยเฉพาะยิ่งดี ขั้นแรกเราต้องป้องกันสีย้อมเลอะหน้าเคาน์เตอร์จนเป็นคราบซะก่อน โดยปูหนังสือพิมพ์หรือทิชชู่ซับน้ำมันหนาๆ ไว้หลายๆ ชั้น สีย้อมผ้าเปื้อนแล้วล้างออกยากมาก อาจจะติดมือนานหลายวันเลย ให้ป้องกันไว้ก่อนโดยสวมถุงมือยางหนาๆ ขึ้นมาสูงกว่าข้อมือ และคอยเช็คถุงมือเรื่อยๆ ว่ามีรูรั่วหรือฉีกขาดหรือเปล่า ถ้าจำเป็นก็เปลี่ยนถุงมือคู่ใหม่ก็ได้ ถ้าสุดท้ายแล้วสีย้อมผ้าเลอะมืออยู่ดี ก็ให้ล้างมือฟอกสบู่ให้สะอาดที่สุดเท่าที่จะทำได้ จากนั้นผสมเบคกิ้งโซดากับน้ำเล็กน้อย ให้ได้ paste เหนียวข้น แล้วใช้ paste นี้มาถูมือขจัดคราบ ต้องแช่ผ้าที่มัดไว้ในสีย้อมนานพอควร กว่าสีจะเซ็ตตัว ยิ่งแช่ผ้าในสีย้อมนานเท่าไหร่ ก็ยิ่งล้างสีส่วนเกินออกง่าย โดยที่ผ้ายังสีสด ลายชัด แนะนำให้แช่ผ้าทิ้งไว้ข้ามคืนยิ่งดี อย่าเพิ่งแกะผ้าที่ใช้หนังยางมัดไว้ แต่เปิดน้ำเย็นราดเลย ปล่อยน้ำไหลไปจนน้ำใส แปลว่าล้างสีย้อมส่วนเกินแล้ว ขั้นตอนนี้ปกติใช้เวลาประมาณ 2 - 3 นาที แต่บางทีก็นานกว่านั้น เพราะงั้นต้องเตรียมถือผ้ารองน้ำเย็นไว้ 20 - 30 นาที พอล้างสีย้อมส่วนเกินขั้นแรกแล้ว ก็ถึงเวลาแกะเชือกหรือยางที่มัดผ้าไว้ โดยใช้กรรไกรตัดออกเลย แล้วคลี่ผ้าออก นี่ล่ะนาทีแรกที่จะได้ชื่นชมลายผ้าสวยๆ! เปิดน้ำอุ่นใส่ผ้ามัดย้อมไปเรื่อยๆ จนน้ำใส ระวังอย่าใช้น้ำร้อนจัดจนลวกมือ ส่วนจะล้างนานแค่ไหนก็แล้วแต่อุณหภูมิของน้ำที่ใช้ ส่วนใหญ่จะประมาณ 5 นาที ไปจนถึงประมาณ 20 นาที ระหว่างเตรียมเครื่องซักผ้า ถ้ากลัวผ้ามัดย้อมทำหน้าเคาน์เตอร์เลอะสีไปด้วย ให้ปูแรปพลาสติกใสรองไว้เต็มพื้นที่ แล้วค่อยวางผ้าพักไว้ หรือถ้าปูหนังสือพิมพ์/ทิชชู่หนาๆ ไว้ก่อน แล้วค่อยปูแรปพลาสติกได้ยิ่งปลอดภัย คุณอาจจะอยากถนอมผ้ามัดย้อมเนื้อผ้าบาง อย่างผ้าไหม หรือเรยอน จนยอมซักมือเอง แต่ผ้าส่วนใหญ่ซักเครื่องได้จะดีกว่า เพราะซักดีมีประสิทธิภาพ ซักสะอาดครบถ้วนอย่างที่ควรจะเป็น เพราะถ้าไม่ซักเอาสีย้อมส่วนเกินออกไป จะทำให้สีตก ลายจางได้ ถ้าที่บ้านไม่มีเครื่องซักผ้า ก็ไปซักบ้านญาติหรือบ้านเพื่อนแทน แต่ต้องทำความเข้าใจกันก่อน ว่าคุณจะซักผ้ามัดย้อม อาจจะต้องซักหลายรอบหน่อย หรือถ้ายืมเครื่องใครไม่ได้จริงๆ ก็ต้องใช้บริการร้านซักรีดหรือเครื่องซักผ้าหยอดเหรียญ ลองสอบถามบริษัทหรือร้านก่อนก็ได้ ว่าซักผ้ามัดย้อมได้หรือเปล่า ก็เหมือนตอนเปิดน้ำราดผ้า ล้างสีส่วนเกิน แนะนำให้ซักผ้ามัดย้อมด้วยน้ำเย็นจัดก่อน เพื่อค่อยๆ ชะล้างสีย้อมส่วนเกินจนสะอาด โดยไม่ทำผ้าสีตก เนื้อผ้าส่วนใหญ่คุณสามารถซักรอบซักธรรมดาจนเสร็จสิ้นได้เลย แต่เสื้อผ้าบางชิ้นก็ต้องอ่านคำแนะนำการดูแลทำความสะอาดที่ป้ายซะก่อน แล้วทำตามอย่างเคร่งครัด ถ้าเป็นผ้าเรยอนหรือผ้าเนื้อบางอื่นๆ ให้เอาผ้าใส่ถุงตาข่ายก่อนซักแบบถนอมผ้า เพื่อไม่ให้เส้นใยเสียหาย ให้ใช้ถุงตาข่ายที่เลอะได้ไม่เป็นไร เพราะสีย้อมจะไปติดได้ synthrapol เป็นน้ำยาซักผ้าเฉพาะทาง ใช้ขจัดสีย้อมส่วนเกินจากผ้าได้ดีเป็นพิเศษ น้ำยานี้เข้มข้นมาก ใส่แล้วน้ำจะขึ้นฟอง แนะนำให้ใช้กับเครื่องซักผ้าฝาบนเท่านั้น ให้เติมน้ำยาไปในเครื่องซักผ้า 1 - 2 ช้อนโต๊ะ (15 - 30 มล.) ถ้าสีย้อมเยอะเป็นพิเศษ อยากซักให้สะอาด ก็เพิ่มเป็น ¼ ถ้วยตวง (ประมาณ 120 มล.) ได้ ถ้ากลัวฟองฟ่อดออกมาจากเครื่องซักผ้าฝาหน้า ให้ใช้น้ำยาซักผ้าทั่วไป โดยใส่ในปริมาณเหมือนซักผ้าตามปกติ แต่อาจจะต้องซักซ้ำ 2 - 3 ครั้ง ถ้าใช้น้ำยาธรรมดา อย่าซักผ้าในเครื่องมากชิ้นเกินไป แน่นอนว่าต้องซักผ้ามัดย้อมด้วยกันทั้งหมดป้องกันสีตกใส่ผ้าอื่น แต่อย่าลืมเผื่อที่ว่างในเครื่องซักผ้าไว้ด้วย จะได้ซักผ้าล้างสีส่วนเกินได้สะอาด ไม่ใช่กลายเป็นแช่ผ้าใน “น้ำขุ่น” ถ้ากลัวผ้ามัดย้อมสีตกใส่กันในเครื่อง ก็ซักทีละชิ้นแทน แนะนำให้ซักผ้ามัดย้อมแยกจากเสื้อผ้าทั่วไป ต่ออีก 2 - 3 รอบ ส่วนใหญ่ผ้ามัดย้อมต้องซักอย่างน้อย 1 - 2 ครั้ง กว่าจะล้างสีย้อมส่วนเกินได้หมด ทุกครั้งให้ใส่น้ำยาซักผ้า synthrapol หรือน้ำยาซักผ้าทั่วไป แล้วแต่ประเภทของเครื่องซักผ้า ช่วงซักน้ำท้ายๆ ให้เช็คสีของน้ำว่าผ้ามัดย้อมสะอาดหรือยัง โดยเปิดฝาเครื่องซักผ้า (หรือถ้าเป็นประตูกระจก ก็ส่องดูได้เลย) ระหว่าง rinse cycle เพื่อเช็คสีของน้ำ ถ้าน้ำใส ไม่ขุ่นด้วยสีย้อมผ้า ก็แปลว่าเรียบร้อยแล้ว แต่ผ้าบางชนิดก็ต้องซักในน้ำอุ่น 2 - 3 ครั้ง กว่าน้ำซักผ้าจะใส ผ้าแต่ละประเภทจะอบในเครื่องแบบไหนก็ต่างกันไป อย่างถ้าผ้าคอตตอน อาจจะหดนิดหน่อยในครั้งแรกที่เอาเข้าเครื่องอบผ้าจนเสร็จ ส่วนผ้าเนื้อบาง ขาดง่าย ก็ต้องตั้งค่าแค่ tumble-dry (ไม่ร้อนมาก) ยังไงให้อ่านแท็กติดเสื้อก่อน จะได้อบผ้าถูกวิธี ถ้ากลัวผ้าเสียผ้าหด แนะนำให้ตากผ้าแทนการอบผ้าในเครื่องจะดีกว่า พอล้างสี ซัก และอบผ้ามัดย้อมแล้ว ก็พร้อมใส่ ถ้าถึงเวลาต้องซักผ้าใหม่ ก็ใส่รวมกับผ้าที่จะซักตามปกติได้เลย ก็ซักแล้วอบไปตามปกติ โดยใช้น้ำยาซักผ้ากับแผ่นอบผ้าตามปกติ และทำตามขั้นเฉพาะของแต่ละเนื้อผ้า ถ้ากลัวผ้าสีสันสดใสจะซีดจาง ให้ซักผ้ามัดย้อมด้วยน้ำเย็น รวมกับผ้าอื่นๆ ที่สีสดเหมือนกัน โดยใช้น้ำยาซักผ้าสำหรับผ้าสีโดยเฉพาะ เพื่อยืดอายุการใช้งาน สีไม่ซีดจางเร็ว
ปูหนังสือพิมพ์หรือทิชชู่หนาๆ กันเปื้อน. สวมถุงมือยางกันมือเปื้อน. แช่ผ้ามัดย้อมไว้ประมาณ 2 - 24 ชั่วโมง. เปิดน้ำเย็นราดผ้าเพื่อล้างสีส่วนเกิน. แกะยางหรือเชือกที่มัดผ้าไว้ออก. ราดน้ำร้อนล้างสีส่วนเกิน. พักผ้าไว้บนแรปพลาสติกใสที่ปูรอง. ซักเครื่องจะดีที่สุด. เปิดเครื่องซักผ้า โดยตั้งค่าให้ซักน้ำเย็นตามปกติ. ถ้าเป็นเครื่องซักผ้าฝาบน ให้ใช้น้ำยาซักผ้า synthrapol. ถ้าเป็นเครื่องซักผ้าฝาหน้า ให้ใช้น้ำยาซักผ้าทั่วไป. อย่าใส่ผ้าในเครื่องเกิน 4 ชิ้น. ซักผ้าด้วยน้ำอุ่นหรือน้ำร้อนในรอบซักต่อมา. คอยเช็คสีของน้ำตอนซักน้ำสุดท้าย (rinse cycle) ว่ายังเหลือสีย้อมตกค้างไหม. อบผ้าตามคำแนะนำที่ป้าย. ซักแล้วอบผ้ามัดย้อมรวมกับผ้าอื่นได้เลย.
https://www.wikihow.com/Wash-Tie-Dyed-Fabric https://www.wikihow.com/Wash-Tie-Dyed-Fabric
Rinsing Your Tie-Dyed Fabrics Washing and Drying Your Tie-Dyed Fabrics